open-index/open-wikipedia-markdown huggingface dataset:
Ticket to Ride

«**Ticket to Ride**» er en sang av The Beatles fra albumet *[[Help! (album)|Help!]]* fra 1965. 

Sangen ble innspilt 15. februar 1965 i Abbey Road Studios og ble utgitt 9. april 1965 i Storbritannia og 19. april i USA med «Yes It Is» som B-side. Singelen var nr 1 på UK Singles Chart i tre uker og lå på toppen av Hot 100 i USA i en uke. I Norge lå den fire uker på førsteplass og var inne på Topp 10 i alt 14 uker.

Sangen er kreditert Lennon/McCartney, men ble primært skrevet av John Lennon, mens Paul McCartneys bidrag er omdiskutert. Lennon sa at McCartneys bidrag begrenset seg til «måten Ringo spilte trommene på». McCartney sa at det var en ufullstendig respons, og at «vi satt sammen og skrev den sammen... gi han 60 prosent av den... vi satt sammen og arbeidet på den over en hel tre-timers låtskrivingsøkt.» Dette var også den første Beatles-sangen hvor McCartney spilte hovedgitar.

Både Richie Unterberger i Allmusic og forfatteren Ian MacDonald beskriver «Ticket to Ride» som en viktig milepel i utviklingen av The Beatles musikalske stil. Unterberger sa «rytmepartiene på 'Ticket to Ride' var hardere og tyngre enn de hadde vært på noen tidligere Beatles-utgivelse.» MacDonald beskrev den som «psykologisk dypere enn alt The Beatles tidligere hadde spilt inn ... ekstraordinært for sin tid – massiv med harmoniske elektriske gitarer, vektige rytmer og rumlende gulv-tammer.»

## Musikere og instrumenter
*John Lennon – dobbeltsporet hovedvokal og rytmegitar
*Paul McCartney – harmonivokal, bass, hovedgitar
*George Harrison – harmonivokal, 12-strengers elektrisk gitar
*Ringo Starr – trommer og tamburin.

## Referanser
Atle S. Blakseth

**Atle S. Blakseth** (født 2. august 1977 i Elverum) er en norsk animatør.

Han har skrevet, produsert, og regissert filmen *Isfiske* (Engelsk tittel: *Fishing with Sam*), som hadde premiere under kortfilmfestivalen i Grimstad i juni 2009. 

Filmen ble kåret til beste kortfilm for aldersgruppen 6–10 år under Giffoni internasjonale barnefilmfestival juli 2009, Europas største barnefilmfestival.   

Siden 2002 har Blakseth primært arbeidet med langfilm og TV-serier, slik som Slipp Jimmy fri, Elias, Kurt blir grusom samt Pelle Politibil, men har også jobbet mye med animasjon på diverse reklamefilmer.

Blakseth har blant annet bodd i Helgeroa.

## Referanser


## Kilder
* Op.no 8. august 2009 Filmpris til larviksmann i Italia

## Eksterne lenker
* 
*  Hjemmeside
*  Kortfilm: Isfiske
Majakowskiring

**Majakowskiring**  er en ellipseformet ringgate i bydelen Pankow i Berlin i Tyskland. Den er kjent som den tidligere boligadressen til mange høytstående personer i DDRs regjering.

## Beliggenhet
Bebyggelen i Majakowskiring ligger mellom *Grabbealle* i vest og nordvest, *Ossietzkystrasse* og *Schlosspark* i øst, Schloss Schönhausen i nordøst og elven Panke i syd.

Frem til 4. mai 1950 var den nordlige delen kalt *Kronprinzenstrasse* og den sydlige delen *Viktoriastrasse*. Den ble så døpt om etter den russiske poeten Vladimir Majakovskij. En kort stund het den *Majakowskistrasse*.

## Bygningsmasse
Mange av husene ble bygget på 1920-tallet og er bolighus som hovedsakelig var bebodd av industrialister og kunstnere frem til de ble ekspropriert etter den annen verdenskrig. I enkelte tilfeller fikk tidligere eiere lov til å fortsette å bo der mot å betale leie.

## Politisk funksjon og historie
Inntil 1960 bodde de fleste medlemmene av DDRs regjering her, etter ombygging for de nye beboerne. Dette ble utført av arkitekter som Hans Scharoun. Majakowskiring (og Pankow-distriktet i sin alminnelighet) ble ensbetydende med DDRs regjering. Derfor brukte Konrad Adenauer uttrykket «herrene i Pankow» og Udo Lidenberg sang om «spesialtoget til Pankow». Regjeringsrepresentantene bodde i Majakowskiring adskilt fra verden rundt dem.

På grunn av denne avskjermingen ble området kalt Städtchen (Den lille byen). Da Lotte Ulbricht ønsket å flyttet tilbake til Majakowskiring etter at ektemannen Walter Ulbricht døde i 1973 var barrierene og kontrollpunktene tatt bort. Hun fikk allikevel ikke lov til å flytte til huset hun opprinnelig hadde bodd i (Hus nummer 28/30). I stedet fikk hun anvist hus nummer 12, der hun levde til sin død i 2002. I 1975 ble hus 28/30 revet. Dette var en del av en prosess som pågikk for å fjerne alle spor av Walter Ulbricht fra historien.

Etter oppstanden i Ungarn i oktober 1956 ble DDRs lederskap redd for effekten slike opprør kunne ha i DDR og bestemte at eliten burde bo i et mindre befolket område. Til å begynne med planla man å flytte til Hoppegarten øst for Berlin, fordi det var en rask fluktrute derfra til motorveien østover. Til slutt ble det imidlertid bygget et kompleks i Wandlitz, kalt Waldsiedlung, og ledelsen flyttet dit i 1960.

Huset Otto Grotewohl bodde i, er i dag en workshop for litteratur. Huset til Johannes R. Becher er solgt og befinner seg i dag i privat eie.

## Individuelle hus

Husene og deres innbyggere:

* Majakowskiring 2 gjestehus for DDR-regjeringen
* Majakowskiring 12 Lotte Ulbricht (etter hennes ektemanns død i 1973)
* Majakowskiring 28/30 Lotte og Walter Ulbricht
* Majakowskiring 29 Wilhelm Pieck, senere gjestehus for borgermesteren i Øst-Berlin
* Majakowskiring 34 Johannes R. Becher
* Majakowskiring 46/48 Otto Grotewohl
* Majakowskiring 47 Den polske ambassadørs residens, nå Historisk Forskningsenter for Det Polske Vitenskapsakademi i Berlin
* Majakowskiring 58 Erich Honecker
* Majakowskiring ? Friedrich Ebert junior

## Se også
*Waldsiedlung
*Nomenklatura
## Referanser
Ricky Berens

**Ricky Berens** (født 1988) er en amerikansk svømmer som under OL i Beijing var med å vinne gull på 4x200&nbsp;m fri for USA. Berens svømte tredje etappe av stafetten, som han tilbakela på 1:46.29, og bidro med det med på å sette verdensrekord med tiden 6:58.56. Han var den eneste på det amerikanske finalelaget som også svømte i kvalifiseringen. Berens var også med på å vinne 4x100&nbsp;m og 4x200&nbsp;m fri for USA under VM i Roma i 2009.

## Referanser


## Eksterne lenker
* 
*
Adolph Freiherr Knigge

**Adolph Freiherr Knigge** (født 16. oktober 1752 i Bredenbeck ved Hannover i Tyskland, død 6. mai 1796 i Bremen) var en tysk forfatter, frimurer og høytstående medlem av Illuminati.

Han er i ettertiden blitt mest husket for boken «Über den Umgang mit Menschen» (1788) («Om omgang med mennesker»). Knigge skrev også flere romaner. Den lengste av disse var *Der Roman meines Lebens*. To andre er pikareskromanen *Geschichte Peter Glanses* og den komiskw romanen *Die Reise nach Braunschweig*.

Knigges samlade verk ble utgitt i 12 bind 1804-06.

## Verk
* *Allgemeines System für das Volk. Zur Grundlage aller Erkenntnisse für Menschen aus allen Nationen, Ständen und Religionen in einem Auszuge heraus gegeben. Nicosia. 1873*, [o.O. 1778] 
* *Der Roman meines Lebens*, 1781-1887, 4 Bände
* *Geschichte Peter Clausens*, 1783-1785, 3 Bände
* *Über den Umgang mit Menschen*, 1788
* *Geschichte des armen Herrn von Mildenburg*, 1789
* *Benjamin Noldmann's Geschichte der Aufklärung in Abyssinien, oder Nachricht von seinem und seines Herrn Vetters Aufenthalte an dem Hofe des grossen Negus, oder Priesters Johannes.* Göttingen 1791, 2 bind gutenberg.spiegel.de Onlineutgave
* *Des seligen Herrn Etatsrats Samuel Konrad von Schafskopf hinterlassene Papiere.* 1792
* *Die Reise nach Braunschweig.* 1792
* *Josephs von Wurmbrand, Kaiserlich abyssinischen Ex=Ministers, jezzigen Notarii caesarii publici in der Reichsstadt Bopfingen, politisches Glaubensbekenntniss, mit Hinsicht auf die französische Revolution und deren Folgen.* Frankfurt und Leipzig 1792
* *Reise nach Fritzlar im Sommer 1794.* 1795
* Komposisjoner: *Konzert für Fagott, Streicher und Basso continuo F-Dur*, 1776; *Sechs Sonaten für Klavier*, 1781; Zwei Klavierlieder: *Der stille Abend kömmt herbei* und *Ergreift das Werk, ihr guten Kinder*, 1785/86

## Referanser


## Eksterne lenker
* 
* Fulltekst av første engelskspråklige utgave av: "Über den Umgang mit Menschen". Engelsk tittel: "*[http://books.google.no/books?id=PtQGAAAAcAAJ&printsec=frontcover&dq=%22Practical+Philosophy+of+Social+Life Practical philosophy of social life or, The art of conversing with men]*" fra 1805 av Peter Will. Nedlastbar (open access) fra Google bøker.
Heinrich Boere

**Heinrich Boere** (født 27. september 1921 i Eschweiler, død 1. desember 2013 i Fröndenberg i Nordrhein-Westfalen) var en nederlandsk soldat som under andre verdenskrig var tilknyttet Waffen-SS. Han ble i 2010 ble dømt for krigsforbrytelser begått under krigen.

Boere ble i 2010 dømt til livstid i fengsel for å ha drept tre sivile under andre verdenskrig. Boere fungerte på den tiden som snikmorder for tyske Waffen-SS. Han ble dømt til døden "in absentia" i Nederland i 1949, og hadde vært på flukt siden han rømte fra en fangeleir i 1947.

## Bakgrunn
Boere meldte seg i 1940 som 18-åring til Waffen SS, og han ble sendt til Østfronten. I 1942 ble han sendt til Nederland, hvor han ble et av 15 medlemmer i den topphemmelige SS-spesialkommandoen «Feldmeijer». Oppdraget gikk ut på å drepe sivile som gjorde motstand mot den tyske okkupasjonsmakten. Forskere regner med at minst 54 sivile ble myrdet av denne SS-styrken.

## Referanser
Alexa Chung

**Alexa Chung** (født 1983) er en engelsk programleder og tidligere modell samt medvirkende redaktør til den britiske utgaven av *[[Vogue (Storbritannia)|Vogue]]*. Siden juni 2009 har hun hatt sitt eget show som heter *It's On with Alexa Chung* på MTV.

## Tidlige liv
Alexa Chung ble født den 5. november 1983 i Privett i Hampshire i England som datter av Gillian og Phillip Chung. Hennes far var en kinesisk grafisk designer, og hennes mor var av engelsk opphav. Chung gikk på videregående skole ved den lokale Perins School og deretter  «sixth form» ved Peter Symonds College i Winchester. Hun fikk plass på King's College London for å studere engelsk, men ble oppdaget av et modellbyrå før hun startet der.

## Referanser


 



## Eksterne lenker
* 
* 
*
Helgelands Privatbank

**Helgelands Privatbank** ligger i Mo i Rana. Banken ble etablert i 1915 med en aksjekapital på kr. 73&nbsp;000, fordelt på 365 aksjer. Etter utvidelser i 1916 og -17 kom aksjekapitalen opp i kr. 300&nbsp;000. På grunn av store tap utover i 1920-årene ble banken satt under administrasjon og likvidert i 1927. Dividenden ble ca. 28&nbsp;%. 

## Kilder
*Helgelands Privatbank på aksjebrev.com
VM i friidrett 1987 – Spydkast menn

Øvelsen **Spydkast menn** ved **[[VM i friidrett 1987]]** ble avholdt i Roma, Italia den 29. august (kvalifikasjon) og den 30. august (finalen).

Norge var ikke representert i øvelsen. 

## Resultater
### Finale

## Kvalifisering
* Avholdt lørdag 29. august 1987
### Gruppe A

### Gruppe B

## Eksterne lenker
* Results
* IAAF Results
Ramin Jahanbegloo

**Ramin Jahanbegloo** (persisk: رامین جهانبگلو, født 1956) er en iransk regimekritiker, forfatter og akademiker som for tiden har Canada som sitt bosted.

## Referanser
Fort Prinsensten

**Fort Prinsensten** er et dansk handelsfort i Keta på Gullkysten, i det som i dag er Ghana. Fortets hovedfunksjon var knyttet til slavehandelen og var en del av Danmarks kolonirike. Mange slike fort ble bygd på Gullkysten, og Prinsensten er et av de få som lå øst for elva Volta Det ble opprinnelig bygd av danske handelsfolk i 1784 som forsvar i krigen mot Anlo Ewe og som forsvar mot andre kolonimakter. 
Fortet ble brukt for å oppbevare slaver som ventet på transport til Karibia. I 1850 ble fortet solgt til Storbritannia.  Fortet ble en stund brukt som fengsel, før det i 1980 delvis ble ødelagt av sjøen. Ruinene av fortet besøkes i dag av turister.

## Referanser


## Kilder
* G. Nørregaard: *Vore gamle tropekolonier*. Bind 8. *Guldkysten*. 1968.

## Eksterne lenker
*
Jørgen Hasle Johansen

**Jørgen Hasle Johansen** (født 1986) er en norsk friidrettsutøver fra Larvik. Han konkurrerer nå for idrettslaget Norna-Salhus. Tidligere løp han for Larvik Turn.

Hasle Johansen løper både 800 meter og 400 meter, men satser mest på 800 meter.

6. august 2009 satte han ny personlig rekord på 1,49.53 på 800 meter under Copenhagen Games i Danmark.

Tidligere i år satte Hasle Johansen personlig rekord på 1,49.92 under Tyrvinglekene og brøt for første gang 1.50-grensen.

Han vant en sølvmedalje på 800 meter i senior-NM på Lillehammer i 2009.

## Referanser


## Eksterne lenker
*
Andrew Bird

**Andrew Bird** (født 11. juli 1973) er en amerikansk musiker, låtskriver og multi-instrumentalist, som også plystrer.  Han har gitt ut et titall plater med musikk inspirert av irsk folkemusikk, bluegrass,  jazzmusikerne  Johnny Hodges, Lester Young og Fats Waller og
impresjonistiske komponister som Claude Debussy, Maurice Ravel og Bela Bartok. Han besøkte Oslo i 2005 og opptrådte på Øyafestivalen i 2009.

## Referanser


## Eksterne lenker
* 
* 
* 
* 
* Internet Archives musikkarkiv
Leominster Town FC

**Leominster Town Football Club** er en engelsk fotballklubb fra Leominster i Herefordshire. Klubben ble stiftet i 1893 og var en av stiftelsesklubbene for Herefordshire Football Association. Klubben spiller sesongen 2009/10 i Herefordshire Football League Premier Division. 

Klubben vant den aller første Herefordshire FA Junior Cup, der dem slo Worcester Excelsior 5-2 på Edgar Street. De første 70 årene holdt klubben til på Worcester Road. Det var også der North Herefordshire League holdt til før det ble slått sammen med Herefordshire League. På 1960-tallet tok Leominsters byråd området som dem hadde bestemt at skulle brukes til industri. Til tross for at byrådet skulle legge til rette for en ny bane skjedde dette aldri, noe som førte til at klubben måtte spille på en åker og bytte om i en campingvogn uten vann. 

Med årene ble kravene for baneanlegg i England strengere og laget måtte konkurrere om de beste spillerne med andre klubber i fylket, spesielt Hereford United. I 1994 slo Leominster Town og Leominster United (tidligere Dale United) seg sammen og tre år senere åpnet den nye banen på Bridge Street Park.

Leominster Town Ladies ble stiftet i 2005. De spiller i Kidderminster og District Ladies League. Damene vant i sin andre sesong Ligacupen, da de slo Droitwich Spa Ladies 2-1 i finalen.

## Eksterne lenker
Offisiell webside
Sporcle

**Sporcle** er et quiznettsted som ble lansert i juli 2007. I en av sidens moduser, må man innenfor en satt tidsfrist fylle inn alle boksene i et gitt tema, for eksempel verdens land eller amerikanske presidenter. Ifølge grunnleggeren av Sporcle, Matt Ramme, er ordet Sporcle inspirert av ordet *oracle* (engelsk, «orakel»).

Siden ble laget fordi Matt Ramme var veldig interessert i å lære mer, men fant ingen side som møtte interessen hans.

Til tross for Rammes ønske om at siden ville møte eldre brukeres behov, har siden blitt særlig populær blant studenter, og mange av dem har innrømmet at de sjekker siden ofte for å se om det har kommet nye quizer.

## Referanser


## Eksterne lenker
*
Johnny Moore

**Johnny Moore**  (født 14. desember 1934 i Selma i Alabama, død 30. desember 1998 i London) var en USA-amerikansk sanger, kjent for sin deltakelse i gruppa The Drifters.

Moore var førstesanger i Cleveland-gruppa *The Hornets*, før han blei oppdaga av The Drifters. Han kom inn som ny førstesanger her i 1955, etter Clyde McPhatter. Med Moore hadde gruppa hits som «Adorable» og «Ruby Baby». Han forlot gruppa da han blei innkalt til militærtjeneste. 

I 1958 valgte manageren George Treadwell, som eide gruppas navn, å gi alle medlemmene sparken. Han engasjerte så medlemmene av The Crowns til å overta som Drifters.

Moore prøvde seg etter militærtjenesten som soloartist under navnet *Johnny Darrow*. Han blei deretter med i den nye The Drifters, og han måtte overta som førstesanger i 1964 da Rudy Lewis uventa døde dagen før innspillinga av «Under the Boardwalk». 

Moore og gruppa hadde ei rekke hits utover 1960-tallet, blant annet «Saturday Night At The Movies», «Come On Over To My Place», «At The Club» og «Up In The Streets Of Harlem», og også på 70-tallet hadde de en viss populartitet. I 1982 gav Moore seg. Han hadde slått seg ned i London, hvor han starta gruppa *Slightly Adrift*.

Drifters hadde gjennom åra store utskiftinger, og det oppstod etter hvert flere grupper som turnerte under navnet. I 1984 kom Moore tilbake i ei av disse, og han holdt det gående fram til han døde i 1998, noe som gjorde ham til den med lengst fartstid. Han skal ha deltatt på mer enn 80 prosent av The Drifters' plateinnspillinger.

Da The Drifters blei valgt inn i Rock and Roll Hall of Fame i 1988, var Moore et av sju medlemmer som blei nevnt.

## Referanser


## Kilder
* Pierre Perrone: «Obituary: Johnny Moore», nekrolog i *Independent* 6. januar 1999; besøkt 4. februar 2016.

## Eksterne lenker
*
AgustaWestland AW609

**AgustaWestland AW609** er et tomotors sivilt tiltrotor VTOL-luftfartøy med tilsvarende design som det større og militære Bell Boeing V-22 Osprey.  Luftfartøyet forventes å bli sertifisert rundt 2011.

Joint venture-selskapet Bell Agusta Aerospace Company markedsfører typen, og hevder å ha bestilling på flere titalls fartøyer. Det er tiltenkt roller som transportmiddel til og fra oljeinstallasjoner, som forretningsfly, for søk- og redningsoppdrag, luftambulanse, overvåkning av skipstrafikk og forurensning etc. Det ble prøvefløyet i flymodus juli 2005. Per oktober 2008 hadde de to testflyene i alt 365 flytimer bak seg, inklusive demoflyging under Paris Air Show 2007.

## Spesifikasjoner
AW609 er utrustet med 2 stk Pratt & Whitney PT6C-67A motorer som hver kan yte maksimalt 1&nbsp;940 hk / 1&nbsp;447 kW. Det oppgis å ha en maksimal startvekt på 7&nbsp;620 kg og nyttelast på 2&nbsp;495 kg, en rekkevidde på ca. 1&nbsp;300 km og en marsjhastighet på 465 km/t. Største flygehøyde er oppgitt til 25&nbsp;000 fot. AW609 har trykkabin og avisingsuststyr. Det har plass til en besetning på 2 flygere og i tillegg opp til 9 passasjerer.

AW609 har en største lengde på 14,07 m, en største bredde (D-verdi) på ca. 18,5 m og største høyde er 4,5 m.
Rotordiameter for hver at tiltrotorene er 7,92 m.

## Referanser


## Eksterne lenker

* AW609 official website
* German aviation magazine
* Up, up, and away: Civilian tiltprop back in the skies
Shwan Dler Qaradaki

**Shwan Dler Qaradaki** (født 8. juni 1977 i Suleimania i det irakiske Kurdistan) er en norsk billedkunstner som jobber med tegning, maleri, foto, installasjon og video. Han kom til Norge som flyktning 1999. Shwans kunst problematiserer identiteter i en multietnisk og multikulturell verden. Med utgangspunkt i sin kurdiske bakgrunn og ti års opphold i Norge har han gjort spenningsfeltet mellom muligheter, tradisjoner, brudd og fordommer til et gjennomgangstema.

Han begynte sin utdannelse ved Kunstakademiet Sulaimani i Kurdistan i Irak i 1991 og fortsatte med kunstutdannelse i Norge ved NISS og Kunsthøgskolen i Oslo, der han fullførte en mastergrad i 2009. Han har holdt flere separatutstillinger i Norge, gruppeutstillinger i inn- og utland og turnert med Den kulturelle skolesekken. Qaradaki er også innkjøpt av en rekke offentlige institusjoner, deriblant Oslo kommune, Buskerud og Fundacion Pablo Atchugarry. Han har i mange år arbeidet fra sitt atelier på Sagene og er bosatt i Groruddalen.

Shwan Dler Qaradaki teknikker varierer fra klassisk akvarell og tegning til foto, video og installasjoner. Arbeidene hans har temaer som spenner fra livet som barn under trusselen av kjemiske angrep fra Saddams regime i Irak, via livet som flyktning, og til mer abstrakte størrelser som identitet. 

Shwan mottok Oslo bys kulturpris for 2013 og Norsk kulturråds Nykommerpris for 2015. Han er utnevnt til festspillkunstner i Nord-Norge for 2016.

## Stipend og utmerkelser
* 2014: Oslo kommunes Kunstnerpris 2013 (The City of Oslo's Artist Prize 2013)
* 2014: Billedkunstnerens Vederlagsfond
* 2013: Oslo kommunes kunst- og kulturstipend, diversestipend
* 2013: Ingrid Lindback Langaards Stiftelse
* 2013: Billedkunstnerens Vederlagsfond
* 2013: Namdal kunstnerstipend - 2013
* 2012: NBK, Billedkunstnerens Vederlagsfond

## Referanser


## Eksterne lenker
* Aftenposten -Tyver stjal maleri – midt i åpningstiden
* Nrk -Vil bruke aske fra kremert kvinne til kunst
* Telemark Avisen -Har urneaske i atelieret
* Telemark Avisen -Flukten til friheten
* Telemark Avisen -Vil servere pinnekjøtt i pita
* -Avslagsbrevet ble til kunst
* -Poetry-battle skal lære elever om samtidskunst
Ringeren i Notre Dame (1996)

***Ringeren i Notre Dame*** (originaltittel: *The Hunchback of Notre Dame*) er en amerikansk animert eventyr-drama og filmmusikal fra 1996, produsert av Walt Disney Studios. Filmen er lagt til Paris på slutten av 1400-tallet og handler om en misdannet unge som under oppveksten blir tvunget til å bo i et av klokketårnene i Notre-Dame-katedralen. Som voksen blir han kjent under navnet "Ringeren i Notre Dame". Historien er basert på Victor Hugos roman med samme navn.

Filmen er den 34. i rekken av Disneys klassikere.

## Handling
Handlingen er lagt til Paris i 1482. Fire sigøynere prøver å komme usett inn i Paris, men blir stoppet av Dommer Frollo. Den ene sigøyneren har et barn med seg som vaktene vil ta fra henne, og derfor bestemmer hun seg for å prøve å flykte unna til fots. Frollo forfølger henne på hest. Utenfor Notre Dame tar han henne igjen og prøver å ta babyen fra henne. Hun ender opp med å falle og slå hodet mot steintrappa foran Notre Dame. Frollo finner ut at barnet er misdannet og bestemmer seg for å hive det i brønnen, men han blir i siste øyeblikk stoppet av erkediakonen. Han forlanger at Frollo tar seg av barnet som sitt eget. Frollo går med på dette, men krever at barnet bli boende i kirken der ingen kan se ham. 

Barnet vokser opp i kirken under navnet Quasimodo. Her deler han tilværelse med tre steinfigurer. Lengselsfullt stirrer han og de tre kompisene ned på torget der årets fest for gjøglere, narrer og vanlige folk pågår for fullt. Quasimodo vil så gjerne være med. Derfor trosser han Frollos forbud mot å forlate klokketårnet. Der ute møter han den vakre sigøynersken Esmeralda og hennes livlige geit Djali. Sammen dras de inn i et halsbrekkende eventyr fylt av spenning og overraskelser.

## Om filmen

### Popularitet og økonomi
*Ringeren i Notre Dame* ble meget populær, spesielt utenfor USA. Den innbrakte $325,5 millioner på verdensbasis, hvorav $100 millioner i USA. Den havnet på en 15. plass over de mest innbringende filmene i USA i 1996 og på femteplass på verdensbasis. Den ble den mest besøkte filmen i Frankrike i 1996.

Produksjonskostnadene var på $100 millioner. 

### Anmelderne
Den fikk blandet mottakelse av anmelderne, noe som gjenspeiles at den har fått 71 % på Rotten Tomatoes. Den amerikanske anmelderen Roger Ebert gav den toppkarakter, mens Leonard Maltin gav den 3 av 4 stjerner.

## Rolleliste (stemmegivere)

## Sanger

*** Klokkene i Notre-Dame**
** Sigve Bøe
** Thorbjørn Lindhjem
** Paul Åge Johannessen

*** Ute**
** Ole Fjellvikås

*** De utstøtte**
** Benedicte Adrian

*** Bakvendtdagen**
** Sigve Bøe

*** Himmel og Helvete**
** Ole Fjellvikås
** Paul Åge Johannessen

*** En kar som du**
** Brede Bøe
** Geir Rebbestad
** Turid Balke

*** Mirakelgården**
** Sigve Bøe

## Referanser


## Eksterne lenker
* 
*
Randers FC

**Randers FC** er en dansk fotballklubb som spiller i Superligaen. Klubben ble stiftet i 2003, da seks lokale fotballklubber slo seg sammen.

Klubben kommer fra byen Randers, og spiller sine hjemmekamper på Cepheus Park Randers. Klubben rykket opp til Superligaen i 2012 og oppnådde sin beste plassering i øverste divisjon noensinne med en tredjeplass i 2012/13-sesongen.

Det sportslige høydepunktet er seieren i Landspokalturneringen i mai 2006, hvor  ble beseiret i finalen. Seieren sikret klubben en plass i UEFA-cupen påfølgende år. I 2009 spilte klubben europeisk fotball igjen, etter at klubben vant Fair Play-prisen i Danmark.

Klubbens offisielle supporterklubb er *Randers FC Support*.

## Historie
### Randers Freja
I 1898 ble *Randers Sportsklub Freja* stiftet. Klubben hadde flere sesonger i toppen av dansk fotball, og første gang i den øverste divisjonen var i 1970. Tre ganger deltok Randers Freja i en finale i Landspokalturneringen, og har vunnet samtlige – i 1967, 1968, og 1973.

På 80- og 90-tallet var klubben i sterk sportslig ubalanse, og hadde kun små opphold i den øverste ligaen som endte med nedrykk.

På initiativ av blant annet det lokale næringslivet slo Randers Freja seg sammen med ''Dronningborg Boldklub'', ''Kristrup Boldklub'', ''Vorup Frederiksberg Boldklub'', ''Hornbæk Sports Forening'' og ''Randers KFUM '', og stiftet den 1. januar 2003 den nye klubben Randers FC. Som ble moderklubb for de mindre klubbene. Den nye klubben overtok Frejas plass i 1. divisjon det første året. 

Randers freja har mange aldersbestemte lag fra U19 og helt ned til U4. Gode nok talenter tas opp i Randers FC. Freja har også amatørlag for herrer og oldboys, og aldersbestemte lag for jenter.

### Randers FC
Under den nye klubbens første sesong i 2002/03, ble klubben nummer fire i 1. divisjon.

Sesongen 2003/04 ble derimot en stor sesong for klubben. Andreplass og 66 poeng sikret klubben opprykk til Superligaen og Randers var nok en gang representert i landets øverste divisjon. Oppholdet i toppdivisjonen ble i første omgang kun én sesong, da klubben endte på 12.-plass i 2004/05 med 24 poeng og rykket dermed ned til 1. divisjon.

I juni 2006 rykket klubben opp igjen etter at de nok en gang avsluttet sesongen på andreplass i 1. division. Mai 2006 vant Randers FC Landspokalturneringen ved å slå Esbjerg i finalen. Seieren førte til plass i UEFA-cupen, hvor klubben slo ut IA Akranes fra Island og FBK Kaunas fra Litauen i kvalifiseringsrundene. I tredje kvalifiseringsrunde ble det derimot nederlag mot Fenerbahce fra Tyrkia.

Sesongen 2008/09 avsluttet de serien på en femteplass. Klubbens spiss, Marc Nyggard, ble ligaens toppscorer sammen med Morten Nordstrand, etter at han puttet 16 mål. Denne sesongen førte også til at klubben fikk plass i kvalifiseringen til Europaligaen, hvor de nok en gang røk ut i tredje kvalifiseringsrunde mot Hamburger SV fra Tyskland.

## Spillerstall
Oppdatert 10. april 2024.

### Utlånte spillere

## Referanser


## Eksterne lenker
* 
* Randers FC – offisiell side
Calvert Cliffs kjernekraftverk

**Calvert Cliffs kjernekraftverk** er et kjernekraftverk som produserer elektrisk kraft ved vestbredden av Chesapeake Bay i Calvert County, ved byen Lusby i delstaten Maryland i USA. Kjernekraftverkets nåværende to reaktorer ble godkjent for igangsetting i 1975 og 1977. Installert maksimal effekt i 2009 er brutto 1&nbsp;735 MW (netto), og årsproduksjonen i 2007 var på om lag 14,35 TWh elektrisk kraft. 

Anlegget eies av *[[Constellation Nuclear]]*. Det har to reaktorer som er i operativ drift. Etter dagens konsesjoner skal reaktorenes produksjon opphøre i 2034 og 2036. 

## Referanser


## Eksterne lenker
* 
* EIA – faktaark om kjernekraftverket.
* Plants – Constellation Energy. Besøkt 3. juli 2010.
Prairie Island kjernekraftverk

**Prairie Island kjernekraftverk** er et kjernekraftverk som produserer elektrisk kraft ved byen Red Wing i Goodhue County, ved Mississippi River sørøst i delstaten Minnesota i USA. Kjernekraftverkets nåværende to reaktorer ble godkjent for igangsetting i 1973 og 1974. Installert maksimal effekt i 2009 er brutto 1&nbsp;096 (brutto) MW, og årsproduksjonen i 2007 var på om lag 8,91 TWh elektrisk kraft. 

Anlegget eies av *[[Xcel Energy]]*. Det har to reaktorer som er i operativ drift. Etter dagens konsesjoner skal reaktorenes produksjon opphøre i 2013 og 2014. Kjernekraftverket ligger ikke langt fra *Prairie Island Indianerreservat*, tilhørende en Dakota- (Sioux-) stamme i denne delen av Minnesota.

## Referanser


## Eksterne lenker
* 
* EIA – faktaark om kjernekraftverket.
Virgil C. Summer kjernekraftverk

**Virgil C. Summer kjernekraftverk** er et kjernekraftverk som produserer elektrisk kraft ved Jenkinsville i Fairfield County, 32&nbsp;km nordvest for Columbia i nord-midtre del av delstaten Sør-Carolina i USA. Kjernekraftverkets nåværende ene reaktor ble godkjent for igangsetting i 1984. Installert maksimal effekt i 2009 er brutto 986 MW (netto), og årsproduksjonen i 2007 var på om lag 8,48 TWh elektrisk kraft. Det er levert planer om byggign av to nye reaktorer med 2&nbsp;200 MW kapasitet.

Anlegget eies av *[[SCANA]]*. Det har en reaktor som er i operativ drift. Etter dagens konsesjoner skal reaktorens produksjon opphøre i 2042.

## Referanser


## Eksterne lenker
* 
* EIA – faktaark om kjernekraftverket.
Rancho Seco kjernekraftverk

**Rancho Seco kjernekraftverk** er et kjernekraftverk som produserer elektrisk kraft ved Clay Station i Sacramento County, sørøst for Sacramento i midtre del av delstaten California i USA. Kjernekraftverkets nåværende ene reaktor ble godkjent for igangsetting i 1975, og opphørte driften allerede i 1989 etter folkeavstemning, til tross for at konsesjonen varte til 2008. Installert maksimal effekt i 2009 er brutto 917 MW (netto),. Kjernekraftverket er inntil videre stengt som følge av politisk vedtak.

Anlegget eies av *[[SMUD]]*. Det har en reaktor som er ikke lenger er i operativ drift. Etter dagens konsesjoner skulle reaktorens produksjon opphøre i 2008. 

## Referanser


## Eksterne lenker
* 
* IAEA - faktaark om kjernekraftverket.
Dresden kjernekraftverk

**Dresden kjernekraftverk** er et kjernekraftverk som produserer elektrisk kraft i Grundy County sørvest for millionbyen Chicago, ved Illinois River nordøst i delstaten Illinois i USA. Kjernekraftverkets nåværende to reaktorer ble godkjent for igangsetting i 1970 og 1971, mens den første reaktoren (fra 1960) opphørte drift i 1978. Arbeidet med verket var privat finansiert, og startet i 1956. Installert maksimal effekt i 2009 er brutto 1&nbsp;734 MW på to reaktorer, og årsproduksjonen i 2007 var på om lag 14,53 TWh elektrisk kraft.

Anlegget eies av *[[Exelon]] Corporation*. Det har to reaktorer som er i operativ drift. Etter dagens konsesjoner skal reaktorenes produksjon opphøre i desember 2029 og i 2031.

## Referanser


## Eksterne lenker
* 
* EIA – faktaark om kjernekraftverket.
Shearon Harris kjernekraftverk

**Shearon Harris kjernekraftverk** er et kjernekraftverk som produserer elektrisk kraft i New Hill i Wake County 30 km sørvest for storbyen Raleigh, ved Harris Lake midt i delstaten Nord-Carolina i USA. Kjernekraftverkets nåværende reaktor ble godkjent for igangsetting i 1987. Installert maksimal effekt i 2009 er brutto 900 MW, og årsproduksjonen i 2007 var på om lag 7,40 TWh elektrisk kraft. 

Anlegget eies av Progress Energy. Det har en reaktor som er i operativ drift. Etter dagens konsesjoner skal reaktorens produksjon opphøre i 2046. 

## Referanser


## Eksterne lenker
*
Three Mile Island kjernekraftverk

** Three Mile Island kjernekraftverk** var et kjernekraftverk med to trykkvassreaktorer, TMI1 og TMI2, som produserte elektrisk kraft ved bredden av Susquehanna River, i Londonderry Township i Dauphin County, sør for byen Harrisburg, i det sentraløstlige Pennsylvania i USA. Stedets navn kommer av at øya i Susquehanna-elva ligger 3 engelske mil nedover fra småbyen Middletown.

Dette kjernekraftverket var åsted for en alvorlig reaktorulykke 28. mars 1979, da reaktor TMI2 gjennomgikk en delvis nedsmelting. Ulykken førte til permanent stenging av reaktoren, store protester mot atomkraft i mange land (No Nukes), og strengere regler for nye reaktorer i USA og i andre deler av verden.

Kjernekraftverkets to reaktorer ble godkjent for igangsetting i 1974 og 1978, sistnevnte etter åtte års bygging og bare ett års drift før ulykken. Installert maksimal effekt i 2009 var brutto 837 MW på reaktor TMI1, og årsproduksjonen i 2007 var på om lag 6,65 TWh elektrisk kraft. Reaktor TMI1, som er eid av Exelon Nuclear, ble stengt i 2019.

## Referanser


## Eksterne lenker
* 
* IAEA – faktaark om kjernekraftverket.
VM i friidrett 2009 – 100 meter kvinner

Øvelsen **[[100 meter|100 meter kvinner]]** ved **[[VM i friidrett 2009]]** ble avholdt på Olympiastadion i Berlin den 16. august og 17. august.

## Medaljevinner

## Rekorder

## Kvalifikasjonskrav

## Program

## Resultater
Alle resultatene var som følger:
### Forsøksheat

Resultatene var som følger:

}  || 1 ||align=left| Yvonne Bennett ||align=left|  ||  || DNS
|-  
|   || 8 ||align=left| Blessing Okagbare ||align=left|  ||  || DNS
|}

### Kvartfinaler
De tre første i hvert heat (**Q**) og de fire beste tidene (**q**) videre til semifinalen.

### Semifinaler
De fire første i hver semifinale (Q) direkte til finalen.

#### Semifinale 1

#### Semifinale 2

### Finale

## Referanser
Cooper kjernekraftverk

** Cooper kjernekraftverk** er et kjernekraftverk som produserer elektrisk kraft ved bredden av Missouri River, i landsbyen Brownville i Nemaha County, i det sørøstlige hjørnet av delstaten Nebraska i USA. Kjernekraftverkets nåværende reaktor ble godkjent for igangsetting i 1974. Installert maksimal effekt i 2009 er brutto 800 MW og netto 791 MW effekt, mens årsproduksjonen i 2007 var på om lag 6,67 TWh elektrisk kraft. 

Anlegget eies av *[[Nebraska Public Power District]]*, men drives av *[[Entergy]] Nuclear*. Det har en reaktor som er i operativ drift. Etter dagens konsesjoner skal reaktorens produksjon opphøre i 2014. 

## Referanser


## Eksterne lenker
* EIA – faktaark om kjernekraftverket.
Turkey Point kjernekraftverk

** Turkey Point kjernekraftverk** er et kjernekraftverk som produserer elektrisk kraft ved bredden av Biscayne Bay like ved Biscayne National Park, i Miami-Dade County 24 miles (40 km) sør for Miami, i det sørøstlige hjørnet av delstaten Florida i USA. Kjernekraftverket ble delvis ødelagt da det ble direkte rammet av Orkanen Andrew i 1992, og opplevde en nedetid 26. februar 2008 som rammet 2,5 millioner mennesker i Florida. 

Kjernekraftverkets nåværende to reaktorer ble godkjent for igangsetting i 1972 og 1973. Installert maksimal effekt i 2009 er brutto 1&nbsp;386 MW, mens årsproduksjonen i 2007 var på om lag 11,23 TWh elektrisk kraft. Det er søkt om ytterligere to reaktorer på i alt 2&nbsp;234 MW, slik at total effekt vil kunne nå 3&nbsp;620 MW i framtiden. 

Anlegget eies av *[[Florida Power & Light]]*. Det har to reaktorer som er i operativ drift. Etter dagens konsesjoner skal reaktorenes produksjon opphøre i 2032 og 2033. 

## Referanser


## Eksterne lenker
* 
* FP&L  – «About Turkey Point».
Moconáfallene

**Moconáfallene** (fra guaraní: «som svelger alt») eller **Yucumãfallene** (spansk: *Saltos del Moconá*, portugisisk: *Salto do Yucumã* eller *Salto Moconã*) er et fossefall i elva Uruguay, på grensa mellom provinsen Misiones i Argentina og delstaten Rio Grande do Sul i Brasil. I motsetning til de fleste andre fosser, som faller på tvers av elveløpet, danner Moconáfallene en tre kilometer lang canyon med opp til 20 meter høye vannfall parallelt med elvebredden.

## Eksterne lenker
*
Escape from New York

***Escape from New York*** er en amerikansk dystopisk actionthriller og sciencefictionfilm fra 1981 regissert av John Carpenter. Carpenter var også ansvarlig for manus og filmens musikk. Hovedrollen spilles av Kurt Russell, mens sentrale biroller spilles av Lee Van Cleef, Ernest Borgnine og Donald Pleasence.

*Escape from New York* ble en publikumssuksess i USA og ble også forholdsvis godt mottatt av filmanmelderne. Den har i ettertid oppnådd en viss kultfilm-status.

Filmen ble i 1996 etterfulgt av *[[Escape from L.A.]]* (også denne med Kurt Russell i hovedrollen). Denne ble imidlertid dårlig mottatt av både publikum og kritikere og derfor ble planene om en tredje film (*Escape from Earth*) skrinlagt.

## Handling
Filmens handling er lagt til fremtidens New York City, som i dette tilfellet er året 1997. Byens fornemste bydel, Manhattan, er blitt gjort om til et høysikkerhetsfengsel uten internvakter, og er derfor avsperret og bevoktet utenfra. Ingen slipper inn og ingen slipper ut. Men da presidentens fly styrter i dette området, må myndighetene sende inn noen for å redde ham levende ut. Dette oppdraget går noe ufrivillig til den hardbarkede eks-soldaten og antihelten "Snake" Plissken.

## Om filmen
Det meste av filmen ble innspilt på ulike steder i Missouri, California, og New York City.

### Anmelderne og publikum
Filmen ble jevnt over godt mottatt av anmelderne og har fått 81% på Rotten Tomatoes. Den ble også en publikumssuksess og innbrakte $25,2 millioner på amerikanske kinoer alene. Det kan også nevnes at den innbrakte over $10 millioner i Vest-Tyskland og over 1$ million i Sverige.

### Priser og nominasjoner
Filmen ble nominert til fire Saturn Awards, blant annet beste sciencefictionfilm og beste regi (John Carpenter).

### I Norge
Filmen gikk på norske kinoer under tittelen *New York 1997*. Den ble lansert på video i 1983/84 av IN Video under tittelen *Flukten fra New York*. Den ble senere lansert under originaltittelen.

*VGs* anmelder gav den terningkast to og brukte ord som «*Forvirrende fremtidsvisjon*». Nettstedet CINERAMA gav den terningkast seks i 2005. Anmelderen skrev følgende: «*Denne filmen er og blir en actionklassiker, og den inspirerte en mengde lignende filmer på 80-tallet, men ingen kommer opp mot originalen, ei heller oppfølgeren fra 1996*».

## I rollene
* Kurt Russell –       Snake Plissken
* Lee Van Cleef –      Police Force Commissioner Bob Hauk 
* Ernest Borgnine –    Cabbie 
* Donald Pleasence –   USAs president 
* Isaac Hayes –        The Duke
* Harry Dean Stanton – Harold 'Brain' Helman  
* Adrienne Barbeau –   Maggie 
* Tom Atkins –         Rehme  
* Frank Doubleday –    Romero 
* John Strobel –       Cronenberg
* Charles Cyphers –  Secretary of State

## Referanser


## Eksterne lenker
* 
* Escape from New York at Official John Carpenter's Website
Laila Thorsen

**Laila Thorsen** (født 1967) er en norsk kommunedirektør og tidligere politiker fra Haugesund i Rogaland. Thorsen representerte Arbeiderpartiet og var leder i Haugesund Arbeiderparti og politisk nestleder i Rogaland Arbeiderparti. Hun var også medlem av Arbeiderpartiets landsstyre. Hun var første vara til Stortinget for Arbeiderpartiet i perioden 2009–2013. Hun har vært fast medlem av Haugesund bystyre. Styremedlem i Helse Fonna fra 2005–2012. Hun ble valgt inn som fylkespolitiker i Rogaland for perioden 2011–2015.

Fra april 2022 har hun hatt stillingen som kommunedirektør i Kviteseid kommune.

Laila Thorsen har arbeidet i NAV, og har vært avdelingsdirektør i NAV Hordaland, Trygdesjef i Sveio i Hordaland og NAV-leder i Vindafjord kommune. Hun har vært yrkesaktiv og var tidligere aktiv i fagbevegelsen siden 1986.

## Referanser


## Eksterne lenker
* 
* TV2 – presentasjon av kandidaten.
* Arbeiderpartiet – Laila Thorsens tale og innlegg til landsmøtet, april 2009.
VM i friidrett 2009 – 100 meter menn

Øvelsen **100 meter menn** ved **[[VM i friidrett 2009]]** ble avholdt på Olympiastadion i Berlin på 15. august og 16. august.

## Rekorder

Følgende ny rekord ble satt under konkurransen: 

## Kvalifikasjonskrav

## Resultater
### Forsøksheat
Kvalifisering: De tre første utøverne i hvert heat og dessuten de fire utøverne med de beste tidene ellers kvalifiserte seg til kvarftfinalene.

} || 1 ||align=left| Dominic Carroll ||align=left|  ||   ||  Fullførte ikke
|-  	
|  || 2 ||align=left| Delivert Arsene Kimbembe ||align=left|  ||    || Startet ikke
|}

### Kvartfinaler
Kvalifisering: De tre første utøverne i hvert heat og dessuten den utøveren med den beste tiden ellers kvalifiserte seg til semifinale.

} || Diskvalifisert
|- 
|   || 2 ||align=left| Daniel Grueso ||align=left|  ||  || Diskvalifisert
|}

### Semifinaler

### Finale

## Referanser


## Eksterne lenker
*Biomechanical analysis of the sprinters splits in the semi-final and final. from the IAAF
*Statistical analysis of Bolt and Powell's speed in the final from the IAAF
* from Universal Sports
Torstein Tvedt Solberg

**Torstein Tvedt Solberg** (født 1985) er en norsk politiker (Ap). 

Tvedt Solberg var elev ved Stavanger katedralskole.   Fra 2013 til 2025 var han innvalgt på Stortinget fra Rogaland. Fra 2009 til 2013 var han vararepresentant.

Solberg satt i bystyret i Stavanger fra 2003 til 2011, de fire siste årene som medlem av formannskapet og nestleder i kommunalstyret for miljø og utbygging.

Han var fra 19. september 2012 til 7. juni 2013 politisk rådgiver for næringsminister Trond Giske.

## Politiske verv
*Internasjonal rådgiver for AUF (2007–2009)
*Fylkesekretær for AUF i Rogaland (2005–2006)
*Leder for AUF i Rogaland (...)

## Stortingskomitéer
* 2021&ndash;2025 Medlem av Familie- og kulturkomiteen
* 2017&ndash;2021 Medlem av Utdannings- og forskningskomiteen (2. nestleder fra 2019)
* 2013&ndash;2017 Medlem av Finanskomiteen

## Referanser


## Eksterne lenker
* 
* 
*  Stavanger Aftenblad – «Solheim roser Rogalands planer om vindmøller», 9. juli 2009.
DinSlekt.no

**dinSlekt.no** er et gratis, web-basert slektsforskningsprogram, utviklet i PHP med en MySQL-database som lagrer dataene. Programmet er originalt norsk, men er også oversatt til engelsk, dansk og svensk. GEDCOM er støttet for import og eksport av slektsdata.

Programmet fungerer som en online tjeneste hvor alt må gjøres gjennom en nettleser. Man må registrere seg med en brukerkonto, og man kan da opprette et slektstre, og ev. velge å dele dette med andre brukere. Tjenesten har støtte for kilder, mediefiler, anekdoter, stedsdefinisjoner ved hjelp av Google Maps og publisering av slektstrær på Internett.

## Eksterne lenker
*
Daniel Jarque

**Daniel Jarque González**, mest kjent som **Jarque** (født 1. januar 1983 i Barcelona i Spania, død 8. august 2009), var en spansk fotballspiller som inntil sin død spilte midtstopper for Espanyol. Han ble hedret av Iniesta under VM-finalen i 2010.

## Karriere
Etter å ha spilt for Espanyols ungdomslag debuterte Jarque for A-laget i 2002.

Han var med på laget som vant Copa del Rey 2005/2006 etter å ha beseiret  med 4–1 i finalen. I 2006/07-sesongen spilte Jarque fjorten kamper for Espanyol i UEFA-cupen, og bidro til at laget kom til finalen der de tapte mot  etter straffesparkkonkurranse.

I 2008 erklærte Jarque at han ønsket å spille i Premier League.  ble ryktet å være ute etter å sikre seg katalaneren, som hadde en utkjøpsklausul på ni millioner pund i kontrakten sin med Espanyol.

## Død
Den 8. august 2009 døde Daniel Jarque av en hjertesvikt mens han og klubben var på treningsleir i Coverciano i Italia. Han døde mens han pratet med sin kjæreste på telefon. Hun var gravid i åttende måned.

## Meritter
:*Samtlige meritter med Espanyol*.
* Copa del Rey: Vinner 2005/2006
* UEFA-cupen: Andreplass 2005/2006

## Karriereoversikt

## Referanser


## Eksterne lenker
* 
*  Daniel Jarque – BDFutbol
* Profil på rcdespanyol.com
* Profil på lfp.es
Asylum

***Asylum*** er det trettende studioalbumet fra det amerikanske hard rock-bandet Kiss, utgitt i september 1985. Albumet markerte en fortsettelse av glam metal-lydbildet fra deres forrige album *[[Animalize]]* fra året før.

Dette er det første albumet med gitarist Bruce Kulick som offisielt medlem, selv om han spilte på to spor på *[[Animalize]]*, i stedet for bandets da offisielle gitarist Mark St. John etter at han utviklet reaktiv artritt.

Den eneste singelen som ble utgitt, var «Tears Are Falling», men til gjengjeld ble den en brukbar hit og fast på bandets spilleliste under konserter helt frem til gjenforeningen av originalbesetningen. Sangen var tilbake på settlista under turneen i 2004.

## Sporliste
#«King of the Mountain» (Paul Stanley, Bruce Kulick, Desmond Child) – 4:17
#* Vokal: Paul Stanley
#«Any Way You Slice It» (Gene Simmons, Howard Rice) – 4:02
#* Vokal: Gene Simmons
#«Who Wants to Be Lonely» (Stanley, Child, Jean Beauvoir) – 4:01
#* Vokal: Paul Stanley
#«Trial By Fire» (Simmons, Kulick) – 3:25
#* Vokal: Gene Simmons
#«I'm Alive» (Stanley, Kulick, Child) – 3:43
#* Vokal: Paul Stanley
#«Love's a Deadly Weapon» (Stanley, Simmons, Rod Swenson, Wes Beech) – 3:29
#* Vokal: Gene Simmons
#«Tears Are Falling» (Stanley) – 3:55
#* Vokal: Paul Stanley
#«Secretly Cruel» (Simmons) – 3:41
#* Vokal: Gene Simmons      
#«Radar for Love» (Stanley, Child) – 4:02
#* Vokal: Paul Stanley
#«Uh! All Night» (Stanley, Child, Beauvoir) – 4:01
#* Vokal: Paul Stanley

## Personell
*Gene Simmons – bass, gitar på «Any Way You Slice It» og «Trial by Fire», vokal
*Paul Stanley – gitar, vokal
*Bruce Kulick – gitar, vokal
*Eric Carr – trommer, perkusjon, vokal

## Eksterne lenker
* Kiss FAQ – ''Asylum''
* Kissasylum.com, albumprofil – ''Asylum''
Breiddalseggi

**Breiddalseggi** er et fjell i Vinje kommune i Telemark. Det har en høyde på  meter over havet og er det 15. høyeste fjellet i Telemark av fjellene med primærfaktor på minst 50 meter.

## Se også
* Fjell i Telemark

## Referanser
Crazy Nights

***Crazy Nights*** er det 14. studioalbumet fra hard rock-bandet Kiss.

Albumet ble utgitt i september 1987 og var det fjerde Kiss-albumet på rad som solgte over en million kopier og ble sertifisert for platinaplate. *Crazy Nights*  ble også det albumet Kiss utga på 1980-tallet som solgte flest kopier.

__NOTOC__

Sangene «Crazy, Crazy Nights», «Reason to Live» og «Turn on the Night» ble utgitt som singler, og de to førstnevnte var faste på spillelistene under konserter frem til trommeslager Eric Carrs død i 1991. Under "Sonic Boom"-turnéen 2010 ble "Crazy Crazy Nights" igjen sunget live.

## Sporliste
#«Crazy Crazy Nights» (Paul Stanley, Adam Mitchell) – 3:45
#* Vokal: Paul Stanley
#«I'll Fight Hell to Hold You» (Stanley, Mitchell, Bruce Kulick) – 4:10
#* Vokal: Paul Stanley
#«Bang Bang You» (Stanley, Desmond Child) – 3:53
#* Vokal: Paul Stanley
#«No, No, No» (Gene Simmons, Kulick, Eric Carr) – 4:19
#* Vokal: Gene Simmons
#«Hell or High Water» (Simmons, Kulick) – 3:28
#* Vokal: Gene Simmons
#«My Way» (Stanley, Child, Bruce Turgon) – 3:58
#* Vokal: Paul Stanley
#«When Your Walls Come Down» (Stanley, Mitchell, Kulick) – 3:25
#* Vokal: Paul Stanley
#*«Reason to Live» (Stanley, Child) – 3:59
#*Vokal: Paul Stanley
#«Good Girl Gone Bad» (Simmons, Davitt Sigerson, Peter Diggins) – 4:35
#* Vokal: Gene Simmons
#«Turn on the Night» (Stanley, Diane Warren) – 3:19
#* Vokal: Paul Stanley
#«Thief in the Night» (Simmons, Mitch Weissman) – 4:05
#* Vokal: Gene Simmons

## Personell
*Paul Stanley – gitar, vokal
*Gene Simmons – bass vokal
*Bruce Kulick – gitar, vokal
*Eric Carr – trommer, perkusjon, vokal

**Studiomusikere**
*Phil Ashley – keyboard, vokal

## Referanser


## Eksterne lenker
* Kissonline.com
* Kiss FAQ – ''Crazy Nights''
VM i friidrett 2009 – Maraton menn

Øvelsen **Maraton herrer** ved VM i friidrett 2009 fant sted den i 22. august i Berlin, Tyskland.

Norge var ikke representert i øvelsen.

## Medaljevinnere

## Rekorder
Rekorder før konkurransen var som følger: 

Følgende rekord ble satt under konkurransen.

## Kvalifikasjonskrav

## Program

## Resultater

### Mellomtider

## Eksterne lenker
* Marathon results. IAAF. Besøkt 16. august 2009.
Den storpolske oppstanden i 1806

**Den storpolske oppstanden i 1806** var et militært opprør av polakkene i Stor-Polen mot styrker fra Preussen som okkuperte området etter Polens tre delinger (1772&ndash;1793). 

Oppstanden var organisert av general Jan Henryk Dąbrowski for å hjelpe de framrykkende franske styrkene under Napoléon Bonaparte med å frigjøre Polen fra prøysserne. Den storpolske oppstanden var den avgjørende faktoren som gjorde at Hertugdømmet Warszawa ble opprettet samme år, og at Stor-Polen ble en del av dette hertugdømmet. 

Oppstanden var et av de to mest suksessrike opprørene i polsk historie i tillegg til den storpolske oppstandelsen i 1918-1919.

## Litteratur
* Marek Rezler *Jan Henryk Dąbrowski 1755-1818*, Poznań 1982, Krajowa Agencja Wydawnicza
* Jerzy Topolski, Lech Trzeciakowski (red) *Dzieje Poznania*, tome II del 1 1793-1918, Warszawa-Poznań 1994, Państwowe Wydawnictwo Naukowe ISBN 83-01-11393-6